Am Morge frueh simmer z-Maracaibo acho.  Mir sind daenn au gad zum Huus vom Grosi vom Luis (Fruend vode Elisa) gfahre und sind herzlich begruesst worde.  Die noechschte zwei Taeg haemmer daenn eifach det verbracht mit de Familie, will ebe au gad no de geburtstag vom Luis gsi isch und mir sind so verschmuust und verwoehnt worde, wie scho lang nueme.    S-Grosi vom Luis, es wunderwunderbars alts Fraueli haet die feinschte Gricht zauberet und ich han soviel gaesse wie scho lang nueme.    Am Abig simmer is Historische Zentrum vode Stadt und haend oeppis trunke und am noechschte Tag hani sogar no chli vode Stadt choenne aluege, waenni noed gad am aesse gsi bin hahaha  Au d-Ziit z-Maracaibo hani sehr gnosse. Und au Maracaibo, wo suscht amel e unglaublich heissi stadt isch (45Grad) haets guet gmeint mit mir und s-Klima chli abegschruubet.